Krouet e 2006, Ugly Betty a zo ur rummad skinwel amerikan diazezet war an telenovela kolombian Yo soy Betty la fea.  Ur  stumm alaman a zo bet ivez, met nouzon ket hiroch.  Un deiz bennak, marteze abalamour e oan enaouet em eus sellet eus Ugly Betty. Ha plijet on bet diouzhtu. Estreget kalz fent hag ur bern traoù digredus spontus o tremen e oa ivez kalz traoù gwir diwar-benn an darempredoù (familh, koublad, labour) ha bed al labour dre vras.  Dudius kenañ eo, ha kazi bewech e oa choarzhadeg ha goueladeg da choude. Ur chempouez dispar a zo bet kavet gant ar re a skrive Ugly Betty.  Nouzon ket penaos e rin, bremañ eo echu, evit klevet kement a farsadennoù ha frazennoù dispar (dreist-holl a-berzh Amanda ha Mark)…  Setu, pevar bloavezh a zo bet. Kaozi a zo eus ur film…  Pezh am eus kavet dreist ha nen deus ket cheñchet a-hed ar bloavezhioù e oa Ugly Betty ur rummad diwar-benn dont a-benn drezi (memestra) hech unan, girl power forzh pegement. Ordin e tivize Betty mont davet ar pezh a oa mat evit he dazont micherel ha neo ket istorioù karantez (zoken meo bet trist a-wechoù!). Aon spontus em boa rak ar fin, met ne oa ket peadra.  Bon, setu, ma vez ur film e sellin gant plijadur ha tristig on un tamm o kimiadiñ ouzh Betty.  Goodbye and goodluck.